**Хөрмәтле Ильнар Фанилевич**

**һәм семинарда катнашучылар!**

 Без бүген Түбән Биш авыл җирлеге Советы һәм башкарма комитетының 2019 елда эшлэнгэн эшлэр белэн таныштырыбыз һәм 2020 елда эшләнеләчәк эшләр турында эйтеп утэрбез. ***(слайд 2)***

 Авыл җирлеге үзенең эшчәнлеген Устав нигезендә, Россия Федерациясенең 131нче номерлы “Җирле үзидарә турындагы” Законына, Татарстан Республикасының 49 нчы номерлы Законына, Дәүләт Советы, Президент һәм Министрлар Кабинеты карарларын, район Советы һәм авыл Советы боерыкларына, карарларына, юлламаларына таянып эш итә. Авыл Советында 7 депутат. Депутатларыбыз бүген залда.

 Түбән Биш авыл җирлеге составына 4 авыл керә: Түбән Биш, Куш-Елга, Шыкмай, Пуст-Ашит.***(слайд 3,4,5,6)***

 2020 елның 01 январена халык саны 720 кеше. Авыллап алганда Түбән Биш авылында **302**, Куш-Елгада **164**, Шыкмай **130, Пуст-Ашит 124**.***(слайд 7)***

|  |  |  |  |
| --- | --- | --- | --- |
| **Авыллар исеме** | **хуҗалык саны** | **халык саны** | **шул исәптән** |
|  **0 дан** **7 яшькә****кадәр** | **8 яшьтәкадәр 17 яшькә кадәр** |  **18 яшьтән****30 яшькә кадәр** |  **31 яшьтән пенсия яшенә кадәр** | **пенсио-****нерлар** |
| **с. Нижнее Бишево** | 181 | 302 | 17 | 22 | 39 | 98 | 126 |
| **с. Пуст - Ашит** | 103 | 124 | 8 | 13 | 14 | 33 | 56 |
| **с. Куш-Елга** | 150 | 164 | 8 | 13 | 17 | 52 | 74 |
| **с. Шикмамаево** | 133 | 130 | 5 | 12 | 7 | 46 | 60 |
| **барлыгы** | **567** | **720** | **38** | **60** |  **77** | **229** | **316** |

Җирлектә 1 Бөек Ватан сугыш ветераны, 14 тол ветеран хатыны, 7 күп балалы гаилә, Афган, Чечен сугышында катнашучы 7 кеше, инвалидлар 10, ялгыз 4 өлкән кеше, 24 тыл ветераны яши. 2019 елныӊ безнең җирлектә 6 бала туды, 17 кеше гүр иясе булды.

Авыл җирлегендә дачный хуҗалыклар белән 567 хуҗалык бар. Территориядә 329 шәхси хуҗалык, 1 мини ферма, 2 шәхси эшмәкәр уңышлы гына эшләп киләләр.

**Халыкның төп эшләү урыннары: (слайд )**

|  |  |
| --- | --- |
| - «Зәй» агрофирмасында | 85 |
| - җирлектә урнашкан бюджет учреждениеләрендә | 47 |
| * җирлектә урнашкан башка оешмаларда
 | 11 |
| - Зәй шәһәре һәм Зәй районында урнашкан организацияларда, учреждениеларда | 51 |
| - башка шәһәрләрдә урнашкан организацияларда һәм учреждениеларда | 124 |
| - Халыкны эш белән тәэмин итү үзәгендә исәптә торучылар.  | 1 |

**Авыл җирлегенеӊ экономик үсеше**

Шәхси хуҗалыкларда асрала торган маллар санын слайдларда күрәсез.

**(слайд )**

|  |  |  |  |
| --- | --- | --- | --- |
| мал исемнәре | 01.01.2019 ел | 01.01.2020 ел | +,- |
|  мөгезле эре терлек | 280 | 280 | 0 |
| сыерлар | 84 | 68 | -16 |
| дунгыз | 0 | 0 | 0 |
| сарык, кәҗә | 231 |  | +26 |
| ат | 25 | 25 | 0 |
| умарта | 283 | 183 | -100 |

**(слайд )** Җирлектә 2 шәр савым сыер тоткан хуҗалыклар – 5, 3 һәм аннан күбрәк сыерлылар – 6, Михайлов Сергей 16 баш савым сыер тота.

**Авыл җирлеге бюджеты**

авыл җирлегенең 2019 елгы гомуми бюджеты **7928957,01 мең сум** үтәлгән – **8014109,63 мең сум**;

|  |  |  |  |  |
| --- | --- | --- | --- | --- |
| **№****п/п** | **Барлык керем** | **План 2019 елга****(мең сум)** | **Үтәлеш 17.12.2019г (мең сум)** | **%** |
| 1. | Җир налогы | 1500000 | 1708248,98 | 113,8 |
| 2. | Физик затлардан кергән подоходный налог | 190000 | 85930,57 | 45,2 |
| 3. | Миллек налогы | 175000 | 169564,48 | 96,9 |
| 4. | Аренда түләве | 0 | 0 | 0 |
| 5 | Үзара салым | 236000 | 236000 | 100 |
| 6. | Башка керемнәр | 5827957,01 | 5814365,60 | 99,8 |
|  | **Уртача үтәлеш %** | **7928957,01** | **8014109,63** | **101,1** |

**2019 елда авыл җирлеге буенча үзара салым (слайд )**

Авыл җирлегендә яшәүчеләр өчен үзара салым акчасы җыю инде яңалык түгел. Киресенчә, авыл өчен иң кирәкле булган эшләрне башкаруга юнәлтелгән төп чара булып тора.

2019 елда халыктан 236 мең сум акча җыелды хөкүмәттән ул дүрт мәртәбә артып кайтып 1 180 мең сум тәшкил итә хэмтүбәндәге эшләрне эшләү планга кертелде: **(Слайд )**

|  |  |  |  |
| --- | --- | --- | --- |
| № п/п | Референдумдакаралган сораулар | каралган сумма (мең.сум) | тотылган сумма (мең.сум) |
| 1 | Түбән-Биш авылында Дзержинский Һәм Карл Маркс урамнарында юлларны төзəтү, карау | 502 500 | 502 500 |
| 2 | Куш-Елга авылында Закир Салимов Һәм Центральная урамнары арасындагы куперне төзəтү  | 280 000 | 280 000 |
| 6 | Пуст-Ашит авылы зиратын койма белән әйләндереп алу | 177 500 | 177 500 |
| 8 | Шыкмай авылында Заречная, Лесная урамындагы юлларны төзəтү, агач кисү | 220 000 | 220 000 |

|  |  |  |  |
| --- | --- | --- | --- |
| Авыллар | Җыелган акча(мең сум) | Хөкумәт бирде(мең сум) | Барлыгы(мең сум) |
| Түбән-Биш | 100 500 | 402 000 | 502 500 |
| Куш-Елга | 56 000 | 224 000 | 280 000 |
| Пуст-Ашит | 35 500 | 142 000 | 177 500 |
| Шыкмай | 44 000 | 176 000 | 220 000 |
| **барлыгы** | **236 000** | **944 000** | **1 180,00** |

Түбән-Биш авылында Дзержинский Һәм Карл Маркс урамнарында юлларны төзəтелде;

(Слайд ) Куш-Елга авылында Закир Салимов Һәм Центральная урамнары арасындагы күперне төзəтелде;

(Слайд ) Пуст-Ашит авылы зиратын койма белән әйләндереп алынды;

Шыкмай авылында Заречная Һәм Лесная урамнарында юлларны төзəтелде;

(сайд ) Шыкмай авылында агач киселде.

 Түбән Биш авыл җирлеге кармагында барлыгы 14,4 километр урам юллары бар. Аларны кыш көне даими рәвештә кардан чистартылып торыла, яз һәм көз грейдер белән тигезләнә, урамнарда чүп-үләннәр чабыла. 2019 елда урамнарны тиешле дәрәҗәдә тоту өчен 144354.71 сум күләмендә акча тотылды .

 Жирлектә 14,5 км урам утлары баланста тора, аларда 110 урам ячктырткычлары урнаштырылган. Быел урам утлары өчен 91 056 кВт - электр энергиясе тотылган һәм шуның өчен 560 000 сум акча түләнгән. Безнең урам утларына хезмәт күрсәтүгә килешү “Жилэнергосервис” оешмасы белән төзелгән.

***(слайд ).***

Түбән Биш авыл җирлеге халкын тотырыклы су белән тәэмин итү ООО Теплосервис жәмгыятенэ тапшырылган. Җирлектәге суүткәргечләрнең гомуми озынлыгы 11,5 км, 8 скважина, 3 су башнясы бар. Скважиналар Һәм су башнялары койма белән әйләндереп алынган, 11 янгынга каршы гидрант урнаштырылды. Шул ук вакытта судан файдаланган өчен торымнан-торымга бурычлы кешеләр барлыкка килеп тора.

 Шулай ук җирлек территориясендә Зәй электр челтәре участогы урнашкан. Алар электр энергиясе белән тәэмин итәләр һәм ремонт эшләре алып баралар. **(слайд).**

 Авылның экологик хәлен яхшыртуга этәргеч булып авыллардан чүп җыюны оештыру тора**.** Һәр айның 09 һәм 20 нче числосында график нигезендә “НК Сервис” хезмәт күрсәтә.

Җирлектәге газ хуҗалыгына Зәй шәһәр газ оешмасы хезмәт күрсәтә.

**Республикабызда халык өчен мөһим булган программалар эшләп килә.**

 **(слайд ) 2019 елда** **Түбән Биш** авылы мәдәният йортына капитал ремонт ясалды;

 **(слайд ) Куш-Елга** авылы чишмәсе ремонтланды 300 меӊ сум**;**

 **(слайд )Түбән Биш** авыл плотинасын ремонтлау өчен Республика Һәм Россия бюджетыннан акча бүленеп бирелде Һәм платинада ремонт эшләре башкарылды;

**(слайд ); Түбән Биш** авыл урта мәктәбендэ спортзалга Һәм столовойга капиталь ремонт ясалды.

 Әлеге программаларга керткәннәре өчен район башлыкларына халык исемеменнән һәм шәхсән үземнең исемнән бик зур рәхмәтемне белдерәм.

**2019 елда түбәндәге эшләр эшләнде:**

**-** авыл урамнары кардан чистартылып торылды;

- 3 авылда янгын куркынычсызлыгы буенча бүәләр бүәлде.***(слайд)***

- дүрт авылда да законсыз чүп түгә торган урыннар чистартылды.***(слайд )***

 **Халык белән эшләү.**

 7 депутатны берләштергән авыл жирлеге Советы утырышлары даими рәвештә уздырылып, эшлисе эшләребез, проблемаларыбыз, алга таба бурычлар куелып, тиешле карарлар кабул ителеп, контрольгә алып барылды.

 2019 ел барлыгы 13 утырыш үткәрелеп, көн тәртибендә 43 мәсьәлә каралды. Халыкны кабул ителгән муниципаль актлар белән таныштыру максатыннан, информацион стендларда кабул ителгэн карарлар даими урнаштырылып килә һәм Түбән Биш авыл жирлегенең официаль сайтына да урнаштырыла.

 Халык мөрәҗәгатьләре һәм гаризалары белән эшләү, халыкны кабул итүне оештыру авыл җирлеге эшчәнлегенең мөһим тармагы булып тора. 2019 елда авыл җирлегенә төрле сораулар һәм мәсьәләләр белән 6 мөрәҗәгать теркәлгән, төрле 374 белешмә бирелде.

**Социаль тармаклар**

 **(слайд )** Яшь буынны тәрбияләүдә уңай һәм нәтиҗәле эшләүче, авыл җирлегенең беренче таянычы булган урта мәктәп эшчәнлегенә яхшы бәя биреп китәсе килә. Түбән Биш урта белем бирү мәктбендә 78 бала белем ала, аларга 15 укытучы белем бирә. Укытучылар һәм укучылар мәдәни чараларда һәм авыл җирлеге территориясын санитар чистартуда актив катнашалар. ***(слайд )***

 ***(слайд ) А***вылда 20 урынга исәпләнгән “Умырзая” балалар бакчасы бугенге көндә яхшы эшләп килә. Балалар бакчасына 19 бала йөри. ***(слайд )***

***(слайд )*** Халыкка 4 авылда 4 фельдшер-акушерлык пункты хезмәт күрсәтә. Фельдшер-акушерлык пунктлары унайлы, жылы биналарга урнашкан. Тиешле дәрәҗәдә ярдәм күрсәтү өчен бу өлкәдә белгечләр белән җирлек тәэмин ителгән.

 Җирлектә 21 өлкән кешегә 3 социаль работник хезмәт күрсәтә.

 ***(слайд )*** Безнең җирлектә халыкка бер почта бүлекчәсе хезмәт күрсәтә. Коммунал хезмәтләргә түләү, кирәк товарлар кайтарту, үз вакытында пенсия һәм башка түләүләрне башкару аларның төп вазыйфасына керә.

***(слайд).***Түбән-Биш, Куш-Елга һәм Шыкмай авылы мәдәният йортлары чын мәдәният учагы булып тора. Ел эйләнәсендә барлык клубларда күнелле Һәм үзенчәлекле итеп бәйрәмнәр үткәрелә. Республика, район күләмендә үткәрелә торган чараларда актив катнашып призлы урыннар алалар. ***(слайд )***

 2019 елда район буенча үткәрелгэн “ Җырлый - туган авылым”фестиваль конкурсында Түбән-Биш авыл хоры 1 урынга , ***(слайд )***

 шулай ук район күләмендә уздырылган “Кышкы әкият” – кар сыннары ясау буенча уткәрелгән конкурста 1 урынны алып 10 меӊлек сертификатка лаек булдык. ***(слайд )***

Мәдәният тормышының бер тармагы булган Түбән Биш һәм Куш-Елга китапханәләренә укучылар, укытучылар, ата-аналар, авыл халкы яратып йөри. ***(слайд )***  Ике библиотекада китап фонды 19000 экз. тәшкил итә. 2019 ел Татарстанда “Л.Н.Толстой” елы буларак, китапханәләрдә Һәм мәдәният йортларында күп төрле мәдәни чаралар үткәрелде. **(слайд ).**

Авылларда таксафоннар эшли, телефон кертү, интернетка тоташтыру буенча даими эш алып барыла.

***(слайд )*** Авыл халкын 4 кибет кирәкле көнкүреш товарлары белән тәэмин итеп тора. Икмәк көн саен китерелә. Товарларның ассортиментына, сыйфатына карата халыктан зарлар юк.

 ***(слайд )*** 4 авылда да мәчет эшли . Җомга көннәрдә, бәйрәм көннәрдә мәчеткә чакырып азан авазлары яңгырый.

 ***(слайд )***Авыл җирлеге биләмәсендә 6 зират бар. Аларга санитар нормаларга яраклаштырып чүп җыю урналары куелган. Яз һәм көз айларында барлык зиратларда да зиратны чистарту буенча өмәләр үткәрелде.

 ***(слайд)***

Район буенча ел эйләнәсенә үткәрелә торган “Сәламәтлек” спартакиадасында авыл жирлекләре арасында без унберенче урында.

**Янгынга каршы чаралар.**

 Пожар куркынычсызлыгы өчен авыл җирлегендә аерым пожарный депо, ике пожарный машина һәм дүрт мотопомпа бар, аларга 10 кеше хезмәт күрсәтә. ***(слайд).*** Авыл жирлегендә даими рәвештә янгынга каршы профилактик чараларны авыл жирлеге белән берлектә Түбән-Биш авыл НПО сы хезмәткәрләре үткәреп тора. Җитәкчесе Нужный А.А. үзенең командасы белән елга 3- мәртәбә пожардан саклану чараларын халыкка житкерә, йорт саен йөреп кисәтү-профилактика үткәрә, жыеннарда чыгыш ясый. Янгынга каршы гидрантлар вакытында карап, чистартылып тора. ***(слайд)***

2019 елда безнең җирлектә ике янгын булды.

Авыл халкын ут белән сак булырга, электр үткәргечләренә даими карау үткәрергә, газ мичләрен, аларның төтен юлларын һәрвакыт күзәтеп торырга киңәш итәр идем. Күршегездә торучы ялгыз кешеләрне, спиртлы эчемлекләр белән мавыгучыларны да игтибар үзәгендә тотсак иде.

 **А**выл җирлеге, мәктәп, клуб хезмәткәрләре, элемтә бүлеге коллективы җирлектә оештырылган санитар икеайлык кысаларында субботник, средникларда җирлегебезнең чисталыгын саклауда актив катнаштылар. Барлык урамнар, билгесез солдат һәйкәле тирәләре, клуб, мәктәп, административ бина яннары, юл буйлары кышкы чүпләрдән арындырылды, юл буендагы, авыл урамнарындагы электр баганалары акшар белән агартылды Һәрдаим урамнар, юл буйлары чүп үләннәреннән чистартылып торылды.

**Иҗтимагый тәртип һәм куркынычсызлык**

 Авыл җирлекләренең тагын бер төрле бик җаваплы эшләренең берсе, ул халыкнының куркынычсызлыгын тәэмин итү һәм иҗтимагый тәртипне булдыру. Җирлектә 1 участок полиция пункты эшли, полиция инспекторы- Сахабиев Раиль Разиф улы . Раиль авыл жирлегендәге тәртипне саклауда булыша, безнеӊ белән һәркөн элемтәдә.

 ДНД штабы эшләп килә, ДНД членнары график буенча дежур торалар.

 Авыл җирлегендә яшәүче кешеләр белән терроризм һәм экстремизм , янгын куркынычсызлыгы турында очрашулар үткәрелде, аңлату эшләре алып барыла.

**2020 елда алда торган башкарасы эшләр:**

 2019 елның ноябрь аенда үзарасалым кертү буенча авыл җирлегендә референдум үткәрелде, үзара салымны 500 (биш йөз) сум күләмендә кертергә һәм шул акчаларны түбәндәге җирле мәсьәләләрне хәл итү өчен тотарга:

**Түбән Биш авылында:**

- зиратка мәгълүмат стендлары сатып алу һәм урнаштыру;

- янгын гидрантларын урнаштыру;

- торак пункт эчендәге юлларны ремонтлау;

- һәйкәл территориясен төзекләндерү;

- урам яктырткычларын ремонтлау.

**Куш Елга авылында:**

 -чишмәдә һәм күпер янында яктырткычлар кую;

- агачларны кисү;

- Сабантуй үткәрү урынын төзекләндерү.

**Шыкмай авылында:**

- Елга аръягы, Урман, Үзәк урамнарында светодиод яктырткычлар сатып алу һәм урнаштыр- янгын гидранты урнаштыру;

- зиратка мәгълүмат стенды сатып алу һәм урнаштыру.

**Пусташит авылында:**

- янгын гидрантларын сатып алу һәм урнаштыру;

- зиратны койма белән тотып алу;

- зиратка мәгълүмат стенды сатып алу һәм урнаштыру.

 - Түбəн Биш авылында урам юлларын ремонтлау;

- Куш Елга авылында Үзәк һәм Закир Сәлимов урамнары арасындагы күперне ремонтлау;

- Шыкмай авылында урам юлларын ремонтлау; агачларны кисү;

 - Пуст-Ашит авылында зиратны төзекләндерү (койма белән тоту).

 Сезгә саулык-сәламәтлек, гаилә бәхете, эшләрегездә уңышлар телим. Алдагы еллар уңышлы, имин еллар булсын. Беребезгә дә көтелмәгән кайгы-хәсрәтләр күрергә язмасын. Авылларыбызда халык бүгенге кебек тыныч, матур тормышта яшәсен. Барыбыз да сау-сәламәт, бәхетле булып, шат күңел белән матур тормышта яшик.

 Игътибарыгыз өчен зур рәхмәт!